CELEX: 62021TN0033
Language: et
Date: 2021-01-22 00:00:00
Title: Kohtuasi T-33/21: 22. jaanuaril 2021 esitatud hagi – Rumeenia versus Euroopa Komisjon

3.5.2021   
            
            
               ET
            
            
               Euroopa Liidu Teataja
            
            
               C 163/37
            
         
      22. jaanuaril 2021 esitatud hagi – Rumeenia versus Euroopa Komisjon
      (Kohtuasi T-33/21)
      (2021/C 163/50)
      Kohtumenetluse keel: rumeenia
      
         Pooled
      
      
         Hageja: Rumeenia (esindajad: E. Gane ja L. Bațagoi)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada osaliselt komisjoni 18. novembri 2020. aasta rakendusotsus (EL) 2020/1734, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1), osas, mis puudutab kulusid kogusummas 18 717 475,08 eurot, mida kandis Rumeenias tunnustatud makseasutus ja mis deklareeriti EAFRD raames ning mis kajastavad kindlamääralist (25 %) finantskorrektsiooni, mida kohaldati rahastamisaastatel 2017, 2018, 2019 riikliku maaelu arengu programmi 2007-2013 meetme 215 alameetmest 1a tehtud kulutuste suhtes;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja põhjendab hagi kahe väitega.
      
                  1.
               
               
                  Esimene väide, mille kohaselt komisjon kasutas õigusvastaselt pädevust jätta teatavad kulud määruse nr 1306/2013 artikli 52 alusel Euroopa Liidu rahastamisest välja, rikkudes määruse nr 1605/2002 artikleid 76-78, määruse nr 1698/2005 artikli 40 lõiget 3, määruse nr 907/2014 artikli 12 lõikeid 6 ja 7, ning õiguskindluse põhimõtet, õiguspärase ootuse kaitse põhimõtet ja hea halduse põhimõtet.
                  
                              —
                           
                           
                              Komisjon, kes kiitis rakendusotsusega C(2012)3529 final, millega kiidetakse heaks Rumeenia maaelu arengu programmi, programmitöö perioodi 2007-2013 parandused, heaks alameetmest 1a tehtud kulutuste arvutusmeetodi ja selle kasutamise tulemused, oleks pidanud tunnistama oma vastutust, kui need kulutused leiti hilisema auditi tulemusena olevat vastuolus määruse nr 1698/2005 artikli 40 lõikega 3.
                           
                        
                              —
                           
                           
                              Samal ajal järeldas komisjon pärast auditeid väidetavalt ekslikult, et alameetmega 1a seotud hindade arvutamise eeskirjad oleksid viinud toetusesaajatele ülemääraste summade maksmiseni, rikkudes seega määruse nr 1698/2005 artikli 40 lõiget 3.
                           
                        
                              —
                           
                           
                              Komisjon kohaldas väidetavalt vääralt nii määruse nr 907/2014 artikli 12 lõikeid 6 ja 7 kui ka omaenda suuniseid finantskorrektsioonide arvutamise kohta, kui ta otsustas korrektsioonide arvutamise põhjuse ja vastavate korrektsioonide laadi.
                           
                        
                              —
                           
                           
                              Vaidlustatud otsus rikub õiguspärase ootuse kaitse põhimõtet, sest komisjon tekitas rakendusotsuse C(2012)3529 final vastuvõtmisega nii Rumeenia ametiasutustes kui ka toetusesaajates õiguspärase ootuse alameetmega 1a seotud kulutuste arvutusmeetodi õiguspärasuse ja selle rakendamise tulemuste osas.
                           
                        
                              —
                           
                           
                              Oma käitumisega, mis seisnes lahknevates seisukohavõttudes ja Rumeenia ametiasutustele hilinenult vastamises seoses tema enda tõttu tekkinud olukorraga rikkus komisjon õiguskindluse põhimõtet ja hea halduse põhimõtet.
                           
                        
            
                  2.
               
               
                  Teine väide, mille kohaselt rikuti põhjendamiskohustust, mis on nähtud ette Euroopa Liidu toimimise lepingu artikli 296 teises lõigus.
                  
                              —
                           
                           
                              Komisjon ei põhjendanud seoses alameetmega 1a piisavalt ja asjakohaselt, kuidas kujutab väidetavalt ebaõige arvutusmeetod endast koosseisu, mis vastab määruse nr 907/2014 artikli 12 lõigetes 6 ja 7 reguleeritud hüpoteesile, nimelt rikkumist finantskorrektsioone käsitlevate komisjoni suuniste mõttes, ega põhjendanud oma muutlikku seisukohta väidetavalt ebaõige arvutusmeetodi õigusliku kvalifitseerimise osas.
                           
                        
            
         (1)  ELT 2020, L 390, lk 10.